Mastercard | | PC Press\nAuthor Voja GašićPosted on 25. March 2016. 15. March 2017. Categories NewsTags Mastercard, PAYEER, platinum card\nAuthor Nenad VeljkovićPosted on 3. March 2016. 15. March 2017. Categories Business, NewsTags Mastercard, Secure code, Telenor\nAuthor Nenad VeljkovićPosted on 2. March 2016. 15. March 2017. Categories Business, NewsTags Mastercard\nDa li novčanice odlaze u istoriju?\nKompanija MasterCard intenzivno istražuje nove načine plaćanja. Artur Turemka, generalni direktor za Balkan u kompaniji MasterCard, odgovorio nam je na neka aktuelna pitanja vezana za beskontaktno plaćanje i plaćanje mobilnim telefonima. Da li novčanice odlaze u istoriju?\nKoje vrste platnih kartica MasterCard‑a su podržane kroz uslugu mobilnog plaćanja? Da li će u budućnosti biti omogućeno i podizanje novca na bankomatima pomoću mobilnog telefona? Da li MasterCard podržava prebacivanje novca s računa jednog klijenta na račun drugog jednostavnim, direktnim prislanjanjem dva telefona?\nPrvenstveni razlog za razvijanje mobilnog plaćanja jeste u tome da se standardne aktivnosti, kao što su plaćanje debitnim, kreditnim i pripejd karticama, učini pogodnijim za stvarne potrebe današnjih potrošača. Moderno okruženje znatno se promenilo s masovim usvajanjem pametnih telefona tokom poslednjih desetak godina, te je logično da platna industrija uzima te inovacije i implementira ih u korist korisnika kartica, koji su sve bolje upoznati sa tehnologijama. Mobilno plaćanje i dalje je relativno nova tehnologija i na njemu treba još da se radi, ali zbog ogromnog potencijala koji ima, izaziva veliko interesovanje.\nUloga kompanije MasterCard u mobilnim plaćanjima jeste da pruža tehnološka rešenja u saradnji s drugim interesnim stranama u ovoj industriji, kao što su telekomunikacione kompanije i banke izdavaoci i prihvatioci, i da obrađuje plaćanja putem naše sigurne mreže koja prihvata i obrađuje transakcije koje se obavljaju putem bilo koje druge MasterCard debitne, kreditne ili pripejd kartice.\nRazličite platne aktivnosti mogu se opisati kao mobilna plaćanja, na primer, kada pošaljete SMS poruku da platite parking, to je neka vrsta mobilnog plaćanja, ali u suštini, m‑plaćanje obuhvata prinošenje pametnog telefona sa omogućenom NFC funkcionalnošću na par centimetara od čitača kako bi se razmenili platni detalji, čime se transakcija kompletira. Potražnja za tehnologijom mobilnih plaćanja stimuliše različite inovacije, kako na tržištima u razvoju, tako i na razvijenim tržištima, a razlike među njima zasnivaju se na zahtevima potrošača, zakonima koji regulišu finansijske usluge i infrastrukturi.\nKako bi mobilna plaćanja bila masovno korišćena, sam sistem mora svuda i uvek da funkcioniše, a proces mora da teče glatko. U osnovi se nalazi ideja da vi prislanjanjem svog telefona platite kafu ili kartu za prevoz u pokretu ili račun u restoranu ili supermarketu, štedeći vreme, ali uz isti nivo sigurnosti koji već imate kroz platne kartice. U tom smislu, mobilna plaćanja su još jedan korak dalje od gotovine, i to takav korak koji je približniji ritmu života savremenog čoveka.\nDa li očekujete da jednom mobilno plaćanje u potpunosti zameni platne kartice i gotovinu? Zbog čega?\nSve ove platne metode već postoje paralelno u globalnoj platnoj industriji, a njihov udeo na pojedinim tržištima posledica je faktora kao što su otvorenost tržišta prema inovacijama i opšti ekonomski uslovi. Keš nije samo glavni konkurent karticama i mobilnim plaćanjima, već ima poguban uticaj po ekonomije država, zbog činjenice da siva ekonomija raste s većom upotrebom netransparentnih gotovinskih plaćanja, tako da posmatrano s te strane, da, bilo bi veoma efikasno na različitim nivoima izgraditi svet bez keša.\nVremenom su platne kartice postale sastavni deo života za ogroman broj ljudi i kartičarska industrija nastaviće da uvodi inovacije kako bi korisnici imali poboljšano platno iskustvo, kako u pogledu mogućnosti pristupa tako i u pogledu dodatnih pogodnosti koje već dolaze uz kartice. Takođe, postoji još jedna veoma važna mogućnost za razvoj – za 2,9 milijarde ljudi koji su finansijski uskraćeni, mobilni telefoni i pripejd kartice predstavljaju ključ za finansijsku inkluziju u zvanične tokove novca, što zauzvrat koristi privredama čitavih zemalja.\nPosmatrajući poziciju mobilnih plaćanja, popravlja se stav potrošača prema njima, pa je 2014. godine 94 odsto razgovora na društvenim mrežama širom sveta na ovu temu bilo pozitivno. Uz stalni tehnološki napredak, možemo reći da će mobilni telefoni imati podjednako ili još značajniju ulogu u životima ljudi u budućnosti. Kao ilustraciju za to, reći ću da se očekuje da će dva od tri telefona biti opremljeni NFC tehnologijom do 2018. godine, što će ih učiniti pogodnim za kupovinu u pokretu, a mi već sarađujemo s bankama, tehnološkim kompanija, mobilnim operatorima i proizvođačima mobilnih telefona i u 22 evropske zemlje imamo više od 70 aktivnih mobilnih NFC projekata. Dakle, da sumiram, vrlo je verovatno da će keš, kartice i mobilna plaćanja nastaviti „kohabitaciju“, ali trenutni pokazatelji govore da će keš verovatno gubiti na značaju u korist sigurnijih i praktičnijih rešenja.\nDa li kompanija MasterCard planira neke nove proizvode koje bi ponudila svetu ili možda Srbiji?\nNama su razvoj savremenih tehnoloških rešenja i njihova implementacija u zaista jednostavna, sigurna i praktična rešenja od suštinske važnosti, dok konkretni proizvodi i usluge koji se implementiraju na pojedinim tržištima zavise od uslova na tim tržištima. Jedno od naših rešenja koje dobija na značaju širom sveta jeste MasterPass, jedina digitalna platforma na svetu koja eliminiše potrebu za unošenjem detaljnih informacija o plaćanjima i slanju prilikom svake kupovine, čime se pojednostavljuje i ubrzava proces kupovine preko bilo kog uređaja sa internet konekcijom.\nU centralnoj i istočnoj Evropi postepeno se uvodi MasterPass i rezultati su obećavajući – na primer, ova usluga lansirana je u Češkoj u novembru 2014. godine i samo u prvom mesecu od uvođenja obavljeno je više od 8.000 transakcija putem MasterPass usluge, a MasterCard Mobile novčanik preuzet je više od 6.000 puta, dok je u Poljskoj MasterPass lansiran u julu 2014. godine i sada ga više od 50 odsto onlajn prodavnica nudi kao opciju za plaćanje.\nTakođe ulazimo u partnerstvo s vodećim svetskim kompanijama sa ciljem razvoja inovativnih platnih rešenja. Prošle godine, usluga Apple Pay lansirana je u SAD, dok su Samsung Pay i Android Pay najavljeni za ovu godinu. Sve te platforme uključuju velike platne mreže i banke izdavaoce i na taj način omogućavaju pristup ogromnom broju potrošača i trgovaca, ali što je još važnije, grade sigurno i jednostavno platno iskustvo, prilagođeno potrebama korisnika.\nU kompaniji MasterCard svesni smo da je usvajanje novih tehnologija postepen proces i zato ne mogu da nagađam oko tačnog datuma kada će nova rešenja biti implementirana u Srbiji i svetu, ali kada god dođe do implementacije neke tehnologije ili usluge, to se dešava upravo u trenutku kada je tržište zrelo za to kako bi korisnici mogli da iskuse maksimum pogodnosti rešenja koje se implementira.\nDa li je, po vašem mišljenju, budućnost autentifikacije plaćanja u korišćenju biometrijskih podataka ili lozinke i PIN‑a?\nPIN kodovi postoje već dugi niz godina i oni su provereno sredstvo za zaštitu platnih kartica u fizičkom okruženju kada se s njima pravilno postupa, odnosno kada se oni ne odaju drugima i kada se pamte umesto da se zapisuju na papiru i tako nose u novčaniku. S novim plaćanjima, došle su i onlajn šifre, i u tom segmentu pomenuo bih našu uslugu MasterCard SecureCode, jedinstveni kod koji se generiše prilikom plaćanja kod onlajn trgovaca koji učestvuju u ovom programu i koji ostaje između korisnika i njegove finansijske institucije, čime se rizik od zloupotrebe transakcije svodi na minimum. Biometrijska plaćanja su nov siguran način plaćanja korišćenjem ličnih karakteristika koje se ne mogu imitirati, kao što su otisak prsta ili skeniranje zenice, ili čak otkucaji srca. Prošle godine bila su dva značajna pomaka u toj oblasti – lansiranje Zwipe MasterCard kartice, prve beskontaktne kartice na svetu koja sadrži integrisani senzor za otisak prsta, i Apple Payusluge, koja takođe koristi autentifikaciju putem otiska prsta. Izazov za celu industriju u tome je da se izvuku lekcije iz različitih rešenja u kojima je biometrija već primenjena iIi da se autentifikacija podigne na viši nivo, u korist masovnog tržišta širom sveta. Dok biometrijska autentifikacija polako postaje mainstream, od ključne je važnosti da stalnim inovacijama uvek budemo jedan korak ispred prevaranata, insistirajući na sigurnosti i bezbednosti koji su u centru našeg poslovanja.\nKada se očekuje da mobilno plaćanje postane dostupno i u Srbiji?\nNe možemo da predviđamo tačan datum, ali zadovoljni smo razvojem beskontaktnog plaćanja, koje kao što sam rekao, predstavlja osnovu za implementaciju mobilnog plaćanja. I dalje ćemo raditi sa svojim partnerima u industriji kako bi mobilno plaćanje i druga napredna rešenja postala dostupna građanima Srbije.\nAuthor Luka MilinkovićPosted on 10. August 2015. 10. April 2017. Categories TechnologyTags artur turemka, beskontaktno plaćanje, kartice, Mastercard


Keni nije mrtav – apsolutni pobednici I Bagdalskog demo Okršaja | Rockomotiva\nPočetna Naslovna 2 Keni nije mrtav – apsolutni pobednici I Bagdalskog demo Okršaja\nBagdalsko „Leto ljubavi“ otpočelo je u četvrtak veče na Velikom platou dugo najavljivanom i željno isčekivanom „borbom“ šest prvoklasnih srpskih rokenrol grupa, koje do sada nisu imale zvanično izdanje.\nTekst & foto: Ivan St Rizinger\nIako se nebo povremeno „mrštilo“ nad Bagdalom ova jedinstvena muzička fešta uspela je da ostane „suva“, van domašaja sadržaja crnih oblaka, koji su nemilice rasipali svoj tovar po okolnim kruševačkim oblastima.\nI Bagdalski Demo Okršaj tako je, sticajem povoljnih vremenskih uslova, obržan bez ikakvih neplaniranih prepreka, okupivši, na prostranoj terasi, kako ljubitelje rokenrol zvuka iz Lazarevog grada – tako i brojne goste pristigle da obodre svoje favorite iz Trstenika i Vrnjačke Banje.\nŽiri festivala za finale je odabrao šest grupa i svaka od njih imala je priliku da u 20 minuta pokaže publici, koja je i birala pobednika kuponima, sve svoje kvalitete. Utisak velikog broja kompetentnih pratilaca bio je da je svaki sastav iz finala svojom autentičnošću i kreativnošću zavredeo da dobije svoje dugosvirajuće izdanje, što će se, vrlo moguće, i dogodite u narednom periodu… ako bude želje, izazova i istrajnosti.\nGrupe su nastupile sledećim redosledom:\nPobedila je, ubedljivom većinom glasova, razigrana pank trojka Keni nije mrtav, koja je, kao pobednički trofej dobila akustičnu gitaru – dar restorana Bagdala, kao organizatora festivala; i ugovor o objavljivanju albuma prvenca za najstariju srpsku nezavisnu izdavačku kuću Take It Or Leave It Records iz Beograda.\nKao zvezde večeri nastupili su, prvi put u Kruševcu, sjajni hard junaci iz Kragujevca – Epilog, predvođeni legendarnim kompozitorom, gitaristom i producentom Draganom Uroševićem Urošem. Oni su, dok su prebrojavani glasovi publike, kombinacijom velikih hitova Osvajača, iz vremena kada im je Uroš „dirigovao“, pesama sa debi albuma Epiloga i svetskih hard i hevi standarda u skoro pa dvočasovnom nastupu na delu pokazali kako zvuče najviši profesionalni standardi.\nSigurno je jedno – zasejano je snažno seme koje bi moglo da izrodi ukusne plodove već naredne godine u ovo vreme – vidimo se na II Bagdalskom Demo Okršaju.


Deonica obilaznice oko Beograda, od Ostružnice do Bubanj potoka, dužine 7,7 kilometara, biće završena pre planiranog roka i puštena u saobraćaj do kraja ove godine, kazala je danas ministarka gradjevinarstva, saobraćaja i infrastrukture Zorana Mihajlović.\nOna je u razgovoru sa investitorom, izvodjačima i podizvodjačima radova na toj deonici rekla da očekuje da obilaznica oko Beograda, ukupne dužine 47 kilometara, bude zavšena u roku, početkom 2022. godine.\nIzgradnja obilaznice počela je septembra 2018. godine, a glavni izvođač radova je kineska kompanija Pauer Čajna.\n“Iako je rok bio sledeće godine, Beograd će do kraja ove godine dobiti 7,7 kilometara od mosta Ostružnica do petlje Orlovača. Svaki kilometar koji završimo i uključimo u saobraćaj važan je za smanjenje gužvi u Beogradu, jer je to jedan od retkih evropskih gradova koji nema obilaznicu, a od 16.000 do 17.000 automobila prolazi ovuda dnevno”, rekla je ministarka.\nDodala je da će u ponedeljak biti održan sastanak na temu nastavka izgradnje obilaznice od Bubanj potoka do Pančeva.\nVerovali ili ne: Cene u Srbiji su u avgustu pale


Na osnovu člana 39. stav 3. i člana 40. stav b., Zakona o zaštiti i spasavanju u vanrednim situacijama („Službeni glasnik Republike Srpske“, broj: 121/12) i člana 12. stav 3., Odluke o organizovanju i funkcionisanju civilne zaštite u oblasti zaštite i spasavanja Grada Prijedora („Službeni glasnik Grada Prijedora“, broj: 7/13), na telefonskoj sjednici održanoj dana 16.04.2021. godine Gradski štab za vanredne situacije Grada Prijedora, donosi sljedeće:\n1.Dana 16.04.2021. godine Republički štab za vanredne situacije donio je Zaključak o sprovođenju mjera za reagovanje na pojavu bolesti izazvane novim virusom korona (COVID-19) br.81-1/21 kojim nije obuhvaćena obaveza da se nastava u srednjim školama i visokoškolskim ustanovama organizuje na daljinu korištenjem sredstava elektronske komunikacije. Na osnovu ovog Zaključka nastava u srednjim školama i visokoškolskim ustanovama od 19.04.2021.godine može ce odvijati u skladu sa Zaključkom Vlade Republike Srpske broj 04/1-012-2-2184/20 od 17.08.2020 godine.\n1.Obavezuju se direktori srednjih škola i rukovodioci visokoškolskih ustanova na području grada Prijedora da preduzmu sve neophodne organizacione i epidemiološke mjere za izvođenje nastave od 19.04.2021.godine u skladu sa Zaključkom Vlade Republike Srpske broj 04/1-012-2-2184/20 od 17.08.2020 godine.\nPrethodni“RUDAR PRIJEDOR” SUTRA GOSTUJE U KOZARSKOJ DUBICI\nSlijedećiTRADICIONALNA JELA U NOVOM RUHU


Ombudsman tuži CIK zbog rodne diskriminacije - Gorapress.net\n27.09.2019. u 22:25\nOmbudsman tuži CIK zbog rodne diskriminacije\nKosovski ombudsman, Hiljmi Jašari podneo je tužbu protiv Centralne izborne komisije (CIK) zbog kršenja prava na jednak tretman žena u izbornom procesu.\nU saopštenju za javnost se navodi da je CIK sertifikovao liste kandidata političkih partija za prevremene parlamentarne izbore na Kosovu, a da pritom nije uzeo u obzir ustavne i zakonske garancije u pogledu rodne ravnopravnosti, posebno pravo na jednak tretman žena u izbornom procesu.\nOmbudsman od Osnovnog suda u Prištini traži da donese odluku kojom se utvrđuje da je CIK prekršio pravo na jednak tretman u izbornom procesu i da zabrani preduzimanje aktivnosti kojima se krši ovo pravo, ali i objavi ovu odluku u medijima, kojom se to potvrđuje.\nPored toga, Ombudsman je u tužbi priložio i zahtev za određivanje privremene mere, kojom se CIK-u nalaže da ponovo pregleda liste političkih partija kako bi iste bile u saglasnosti sa zakonskim odredbama o jednakoj zastupljenosti polova u institucijama i političkim strankama.


Mini BG vesti: Nedelja iračke kulture, stoni tenis, Beo Dance...\nNaslovna » Izlasci » Mini BG vesti: Nedelja iračke kulture, stoni tenis, Beo Dance…\nAh Neša 23. septembar 2014. Izlasci Postavite komentar\nUlaz će biti slobodan u JDP-u (6. oktobar, 20.00: koncert grupe Omara Bašira), Kinoteci (7. oktobar, 20.00: Film „Pod peskom Vavilona“), Domu Vojske Srbije (8. oktobar, 20.00: izložba slikara Huseina al Jemana i Vere Marković) i u Galeriji RTS-a (9. oktobar, 20.00: izložba fotografija iračkih artefakta i projekcija dokumentarca „Blago Nemruda“).\n»»» U prostoru Stonoteniske akademije „Kocić“ u SC „Banjica“ (ulaz za Vaterpolo klub Partizan) od 23. do 26. septembra biće održano Prvenstvo grada u stonom tenisu u ekipnoj i pojedinačnoj konkurenciji za učenike osnovnih i srednjih škola.\n»»» Zbog organizacije Festivala kafe i toplih napitaka CoffeeFest, koji se održava 26. i 27. septembra, doći će do izmene saobraćaja u delu Ulice Ušće gde će biti održana manifestacija. Saobraćaj će biti obustavljen u periodu od srede, 24. septembra u ponoć, do nedelje 28. septembra do ponoći. Za saobraćaj se zatvara smer i deo Ulice Ušće na delu od Bulevara Nikole Tesle do Bulevara Mihajla Pupina, dok drugi deo Ulice Ušće u smeru od Bulevara Mihajla Pupina ka Zemunu ostaje prohodan za saobraćaj.\n»»» U subotu, 27. septembra od 17.00, biće održano trinaesto po redu Veče borilačkih veština „Trofej Beograda“. Kiokusinkai savez Beograda i Kiokusinkai savez Srbije po tradiciji organizuju najveću manifestaciju borilačkih veština sa više od 500 učesnika. Manifestacija se sastoji iz revijalnog segmenta, kao i eliminacionog, polufinalnog i finalnog dela. Pored domaćih ekipa očekuje se i učešće gostiju iz inostranstva (iz Kanade, Japana, Maroka, Irana, Mađarske, Rusije, Austrije i Crne Gore).\n»»» Javni čas sporta biće organizovan 24. septembra od 10.30 u OŠ „Nikola Tesla“ (Doktora Milivoja Petrovića 6) u Rakovici. Prvotimci Rukometnog kluba Partizan i Plivačkog kluba NUN mališanima će pokazati osnovne tehnike rukometa i plivanja.\n»»» Turnir u sportskom plesu – WDSF International Beo Dance Open – Trofej Beograda 2014 biće održan od 26. do 28. septembra u Sportskom centru „Šumice“.\n»»» Podsećamo, 59. Međunarodni beogradski sajam knjiga biće održan od 26. oktobra do 2. novembra. Sajam će obeležiti Kina kao zemlja-gost. Savremena svetska i domaća izdavačka produkcija, predstavljanje pisaca, promocije i drugi prateći programi organizatora i izdavača biće predstavljeni i na 59. Sajmu knjiga. Na površini od 30.512 kvadratnih metara, predstaviće se više od 450 izlagača, više od trideset iz inostranstva.\n»»» Novi Zakon o zaštiti potrošača stupio je na snagu juče, a nova zakonska rešenja predviđaju jaču i efikasniju zaštitu potrošača, prvenstveno kod ostvarivanja potrošačkih prava iz ugovora o prodaji. Zakonom su regulisani rokovi za reklamaciju, povraćaj novca potrošaču u slučaju neizvršenja obaveze u roku, kupovina na daljinu, mogućnost da se kupac predomisli i vrati robu, posebna zaštita za socijalno ugrožene, šira ovlašćenja za inspekciju. U Ministarstvu trgovine kažu da je novi zakon „skoro 99% usklađen sa evropskom praksom“.\n»»» Nova banknota od deset evra zaštićenija od falsifikovanja i lakša za proveru ulazi u opticaj danas, 23. septembra, saopštila je Evropska centralna banka. To je novčanica iz serije „Evropa“ iz koje je i banknota od pet evra koja je već u opticaju.\n»»» Od danas (23. septembra) Air Serbia je uvela letove na liniji Beograd – Tirana. U narednih nekoliko dana promotivna cena povratne karte za ovaj let biće od 99 evra za putovanja do 31. decembra.\n»»» Odeljenje za istoriografiju RTS-a u okviru manifestacije Dani evropske baštine organizuje „Trezorov bioskop„. Filmski program se realizuje u Velikoj dvorani Dečijeg kulturnog centra Beograda, uz prisustvo glumaca i autora filmova. Danas, od 19.00 na programu je film „Vidim ti lađu na kraju puta“ iz 1987, a sutra, 24. septembra ostvarenje „Pogledaj me, nevernice“ iz 1974. godine. (danubeogradu.rs)\nTagovibeograd deca dub festivali film izlasci izložbe mini bg vesti sport vesti\nPrethodni 12. Teniski turnir poznatih, 27. i 28. septembra\nSledeći Delta City: Katapult u bojama jeseni…


PressReader - 24 Sata (Serbia): 2016-08-16 - Prasići lutalice opsedaju BG\nPrasići lutalice opsedaju BG\nSvinje koje slobodno šetaju ulicama sve su češći prizor u glavnom gradu Srbije\n24 Sata (Serbia) - 2016-08-16 - НАСЛОВНА СТРАНА - Lj. Krstić\nČuvena šala kaže da ne treba da se čudimo što u Kini nema pasa lutalica - pa ni u Srbiji nema prasića lutalica! Pa, možda ih sve do 2016. nije bilo, ali su poslednjih meseci sve češća pojava na ulicama Beograda. Mada svinja-đubretar koja rije po razbacanom smeću pored kontejnera možda deluje slatko na slikama i u priči, za stanovnike okolnih zgrada koji malo-malo pa nalete na ovu nepozvanu gošću nije baš prijatna pojava. Najveća muka je, kažu, što nemaju kome da se požale.\nĐUBRE - Na fotografijama koje se dele društvenim mrežama možemo da vidimo krdo domaćih svinja kako opušteno šeta asfaltom Beograda. Scena koju su naši čitaoci zabeležili pre nekoliko nedelja na Konjarniku nije ništa novo - i u aprilu su društvene mreže gorele kad je jedna krmača rešila da “očisti” ovaj deo grada.\n- Odlukom o držanju domaćih životinja i kućnih ljubimaca na teritoriji grada Beograda određeno je mesto i prostor u kojima se mogu držati domaće životinje u nekomercijalne svrhe. Kopitari i papkari mogu se držati u dvorištu porodične kuće i zajedničkom dvorištu porodične kuće - kažu iz Komunalne policije za “24 sata”. Ova pravila ne važe samo na opštinama Vračar, Savski venac i Stari grad, gde je držanje domaćih životinja zabranjeno. Ipak, na javnim površinama u gradu domaće životinje ne smeju da se nalaze, a građani u tom slučaju mogu da se obrate veterinarskoj inspekciji.\n- Pripadnici Komunalne policije mogu da napišu prekršajni nalog za nepropisno držanje domaće životinje na teritoriji Grada, u iznosu od 5.000 do 75.000 dinara, ukoliko je poznat vlasnik domaće životinje, ali ukoliko vlasnik nije poznat, tada šaljemo zahtev drugim nadležnim organima da preduzmu mere iz svojih nadležnosti - ističu u Komunalnoj policiji.\nKako kažu građani, najveći problem je na Konjarniku, gde se gotovo svakog meseca bar jednom desi da se svinje prošetaju ulicom. Imanje na kom se nalaze svinje liči na omanju farmu, te su tu i telići, konji i koze. Posed nije ograđen, zbog čega svinje neometano izlaze na ulicu. Na pitanje našeg reportera da li se komšije žale, vlasnik kaže da im je “malo” smetalo đubre koje ostaje od životinja, ali je on to sklonio sa imanja.\nNajveći problem sa gicama u šetnji je na Konjarniku


Oprema za Štampu | Ponuda - PPS Adriatic\nDigitalna štampa namenjena je prvenstveno potrebama štampe profitabilnih aplikacaja i to u visokom kvalitetu kada su zahtevani rezultati u kratkom roku. Tehnologija digitalne stampe omogućava višestruko kraći proces štampe sa značajno manjim angažovanim resursima.\nFlekso štampa je tehnika direktne štampe na fleksibilne materijale kod koje se otisak boje sa izdignutih štampajućih elemenata direktno prenosi na materijal za štampu. Predstavlja najbolji izbor štampe za razne vrste pakovne i transportne primarne i sekundarne amblaže, kao i samolepljive etikete i monofilmove.\nUkoliko smatrate da etiketa u onih čuvenih 7 sekundi (koliko istraživanja pokazuju da se oko kupca zadrži na proizvodu na polici prodavnice) prodaje proizvod, onda govorite o kvalitetu njenog sadržaja, njen dizajn doživljavate kao umetnost, a poslovna strategija Vam je da štampate etikete visokog kvaliteta po premijum ceni.


Moguće uvođenje taksi ili kvota na izvoz pšenice\nAktuelno / Štampa / Moguće uvođenje taksi ili kvota na izvoz pšenice\nBEOGRAD,NOVI SAD – Problem sve manjih zaliha pšenice na domaćem tržištu, kako saznaje Radio-televizija Vojvodine, po svemu sudeći država će rešiti uvođenjem izvoznih kvota. Prema zvaničnim podacima od ukupno 1.650000 tona ovogodišnjeg roda pšenice već je izvezeno oko 420.000 tona, ali zbog prometa u takozvanim sivim tokovima, verovatno se radi o znatno većim izvezenim količinama. Mera kontrole izvoza preko odobrenih kvota, po svemu sudeći, biće na snazi dok se ne utvrde bilansi u novoj žetvi.\nVlada Srbije bi do kraja februara mogla da uvede ograničenje izvoza pšenice ili taksu na izvoz žita, jer je višak od 530.000 tona pšenice i brašna već prodat, izjavio je danas direktor Fonda za žito Vukosav Saković. Saković je agenciji Beta kazao da je izvesnije da će biti uvedene kvote za izvoz, pošto nadležna ministarstva procene koliko se još žita može prodati na drugim tržištima, a da to ne ugrozi domaće potrebe. „Imajući u vidu loš prošlogodišnji rod žita, normalno je očekivati da država preduzme korake da bi zaštitila domaće potrošače i obezbedi dovoljno robe na tržištu“, kazao je on dodavši da uvođenje takse na izvoz ne bi bilo prihvaćeno blagonaklono, zbog sporazuma o slobodnoj trgovini sa Evropskom unijom i zemljama CEFTE. Kako je objasnio, mera ograničenja izvoza, odnosno uvođenje kvota, može da se uvede i pored sporazuma o slobodnoj trgovini, ako država proceni da su narušeni odnosi na tržištu, odnosno ugroženi bilansi zemlje.\nUkinuti carine na uvoz pšenice\nPrema njegovim rečima, članovi njegovog udruženja smatraju da bi trebalo ukinuti carine na uvoz pšenice, čija opšta stopa iznosi 30 odsto, a za Evropsku uniju 23 odsto, čime bi domaća pšenica bila izložena konkurenciji, a kupci bi mogli da biraju. „U ovom trenutku jeftine pšenice u Evropskoj uniji nema, a pšenica u Srbiji koja je dostigla 27 dinara za kilogram je među najjeftinijima u Evropi“, kazao je on i ukazao da treba očekivati dalje povećanje cene. Saković je rekao da cena pšenice nije dostigla maksimum iako košta 260 evra po toni, jer je u januaru 2008. koštala 295 evra po toni.\nPodsetio je da je prošlogodišnji rod žita bio 2,1 miliona tona, da domaće potrebe iznose oko 1,6 miliona tona, a da je, posle izvoza, do naredne žetve ostalo oko 600.000 tona što treba da zadovolji domaće potrebe koje mesečno iznose oko 110.000 tona.\nVlada sutra razmatra uvođenje taksi?\nSekretar Odbora Privredne komore Srbije za poljoprivredu Milan Prostran smatra da država treba da uvede izvozne takse za žito samo ukoliko ne bude realizovana najava da će se iz robnih rezervi omogućiti pozajmica pekarima za proizvodnju hleba od brašna tipa 500 da bi cena vekne ostala na maksimalno 44 dinara. On je rekao i da ograničenja u oblasti izvoza pšenice ne bi trebalo uvesti ukoliko ima dovoljno žita u rezervi, odnosno da bi uvođenje takvih mera moglo uradi u slučaju nužde i dva do tri meseca pre žetve.\nKako su agenciji Beta nezvanično rekli predstavnici mlinske industrije, Vlada Srbije bi sutra mogla da razmatra uvođenje izvozne takse od pet dinara na svaki kilogram pšenice, koja je kao mera već najavljena u decembru prošle godine.\nGaletin: Vlada uvodi kvote\nDirektor novosadske Produktne berze Žarko Galetin rekao je da će Vlada Srbije u najskorije vrijeme uvesti kvote na izvoz pšenice, kako bi država do ovogodišnje žetve obezbedila dovoljne zalihe te žitarice na domaćem tržištu. Galetin je rekao da će već od polovine februara Vlada Srbije, prema njegovim saznanjima, uvesti kvote na izvoz od oko 100 do 150. 000 tona pšenice, kako bi sprečila nekontrolisan izvoz uslovljen njenom izuzetno povoljnom cenom i enormnom potražnjom na svetskom tržištu.\n“Dakle, država se umesto finansijskih taksi na izvoz pšenice, odlučila na kvote, koje domaće tržište štite, da ne ostane bez pšenice do predstojeće žetve“, rekao je Galetin na konferenciji za novinare. On je podsetio da su neke države poput Rusije potpuno zabranile izvoz pšenice. Galetin je dodao da cena pšenica na domaćem i svetskom tržištu vrtoglavo raste, ali da se i dalje odlično prodaje, kako na domaćoj tako i na svetskim berzama. „Na berzi je u ovom trenutku prisutna ponuda za prodaju pšenice po ceni od čak 29,5 dinara (oko 0,28 evra), po kilogramu, što je veoma blizu srpskog istorijskog cenovnog rekorda te žitarice iz 2008. godine. Ponuđač je siguran, da će za pšenicu i po tako visokoj visokoj ceni veoma brzo naći kupca“, rekao je Galetin.\nNa konferenciji za novinare predstavljeno je poslovanje Produktne berze u prošloj, kao i projekcije poslovnih aktivnosti u ovoj godini, u svetlu aktuelnih ekonomskih zbivanja na tržišti žitarica u Srbiji, Evropi i svetu. Osim Galetina, novinarima se obratio i Radovan Pejanović, profesor na novosadskom Poljoprivrednom fakultetu.


Predsednik Pokrajinske vlade Igor Mirović primio je danas delegaciju kineske provincije Hebej, koju u dvodnevnoj poseti AP Vojvodini predvodi Čeng Lei, zamenik generalnog direktora Kancelarije za spoljne poslove Vlade te provincije.\nNa sastanku je razgovarano o ekonomskim i privrednim potencijalima Vojvodine, kao i o mogućnostima uspostavljanja konkretne saradnje u oblasti zdravstva i poljoprivrede.\nPredstavljajući potencijale AP Vojvodine, predsednik Mirović istakao je da su dobri politički i privredni odnosi naše dve zemlje dobra osnova za realizaciju konkretnih projekata.\nProvincija Hebej zainteresovana je za ulaganje u AP Vojvodinu u svim oblastima od zajedničkog interesa.\nZamenik generalnog direktora Kancelarije za spoljne poslove Narodne vlade te provincije Čeng Lei zahvalio se predsedniku Miroviću za podršku prilikom otvaranja Konfucijeve učionice za izučavanje kineskog jezika i kulture u Karlovačkoj gimnaziji.\nU okviru dvodnevnog boravka u AP Vojvodini, kineska delegacija posetila je i Klinički centar Vojvodine i Institut za ratarstvo i povrtarstvo Novi Sad.


30.05.2016 Međunarodni aerodrom Sarajevo podržao projekat „Druga nacionalna sesija- Sarajevo 2016“\nU Parlamentarnoj skupštini Bosne i Hercegovine, 22. maja, održana je generalna skupština projekta „Sarajevo 2016“, organiziranog od strane Evropskog parlamenta mladih u BiH.\nGeneralna skupština organizovana je u sklopu projekta „Druga nacionalna sesija (Sarajevo 2016)“ od strane Europskog parlamenta mladih u BiH, na kojoj je više od 1000 učesnika imalo priliku predstaviti vlastita rješenja aktuelnih ekonomskih i socijalnih problema o kojima su diskutirali i istraživali za vrijeme trajanja sesije.\nSarajevo 2016 je integrativni četverodnevni događaj koji se ove godine održao od 19. do 22. maja u Sarajevu, te se bazira na simulaciji rada Evropskog parlamenta. Učesnici su imali priliku razgovarati i informirati se o temama poput digitalizacije demokratskog procesa, problemima koji su posljedica regionalizacije pojedinih evropskih zemalja, o suzbijanju nasilja nad ženama i o evroatlanskim integracijama BiH.\nEvropski parlament mladih (EYP) je nestranačka i neovisna organizacija koja nudi programe za obrazovanje mladih evropskih građana. Misija organizacije je podrška razvijanju društvene svijesti i građanske odgovornosti kod mladih, kroz uključivanje u programe EYP-a.\nProjekat “Druga Nacionalna sesija (Sarajevo 2016)“ je pod pokroviteljstvom Švicarske Ambasade, a svoj doprinos, kao partner u projektu, pružio je i Međunarodni aerodrom Sarajevo, koji kao društveno odgovorna kompanija već godinama pruža podršku različitim razvojnim projektima iz oblasti sporta, kulture i obrazovanja.


Slobodno srpski sa Salvatoreom Kuoćijem\nU 328. emisiji Slobodno srpski gostovao je komandant KFOR-a Salvatore Kuoći. U intervjuu Budimiru Ničiću on je rekao da KFOR ne učestvuje u istrazi ubistva Olivera Ivanovića, ali da je spreman da se uključi ako se to od ove vojne misije zatraži. Kuoći je kazao da je u bezbednosnom smislu za čitav region veoma važno da se ovo ubistvo rasvetli.\n“KFOR nije nikad bio uključen u istragu u vezi sa ubistvom Olivera Ivanovića. Naravno, ako se tako nešto traži od nas, mi ćemo učestvovati u tome i bićemo otvoreni da pružimo svu moguću pomoć koju kosovske institucije trebaju, da bi rešile ovaj slučaj. Za sada, znamo da se ulažu napori i od strane EULEX-a da se pomogne i pruži najbolja praksa i iskustvo na rešavanju ovog slučaja. Mislimo da je od velike važnosti da se pronađu počinioci ovog ubistva, pošto je to nešto što bi trebalo rešiti zbog bezbednosti čitavog regiona i da se takođe garantuje sprovođenje i funkcionisanje zakona i na severu Kosova”.\nKuoći je precizirao da KFOR do sada nije dobio nikakav zahtev za pomoć u vezi sa istragom ubistva Olivera Ivanovića i da je ubeđen da tužilaštvo i policija aktivno rade na pronalaženju dokaza i rešavanju tog slučaja.\n“Ono što je značajno i što bih ja predložio je da Beograd i Priština rade zajedno na rešavanju tog slučaja, pošto smatramo da je to nešto što je važno i za bezbednost i izgradnju poverenja u institucije”.\n“Incidenti na Kosovu nisu novost - situacija stabilna”\nBezbednosna situacija na čitavom Kosovu je po rečima Kuoćija mirna i stabilna i da u tom pogledu nema većih razlika između juga i severa Kosova.\n“Nema znakova ili dokaza o bilo kakvom riziku ili nekom nasilnom događaju za bilo kog građanina na Kosovu. Međutim, ako bude bilo kakvog upozorenja za narušavanje bezbednosne situacije, KFOR je spreman da preduzme sve mere da bi Kosovo bilo sigurno, naravno u koordinaciji sa kosovskom policijom i EULEX-om, radi dobrobiti svakog građanina koji živi na Kosovu”.\nGovoreći o brojnim incidentima u proteklih mesec dana u kojima su žrtve bili Srbi i njihova imovina, Kuoći je kazao da je situacija za sada pod kontrolom.\n“Mi vršimo istragu u vezi sa ovim slučajevima i izgleda da je broj na nivou slučajeva koje smo imali ranije. Procenjujemo da li su ovi slučajevi etnički motivisani ili ne. Kosovska policija takođe vrši istragu o ovim slučajevima i ja lično mislim da ovi događaji ne predstavljaju pretnju za bezbednost Kosova, iako doprinose povećanju tenzija. Mi računamo na svakoga u regionu da pokaže umerenost, zato što je u ovom trenutku veoma značajno da ne bude eskalacije u tom smislu. Do sada sve je bilo u redu, tako da ne želimo da bilo koji incident bude korišćen ili zloupotrebljen da bi povećao tenzije. Pratimo stanje u bliskoj saradnji sa kosovskom policijom, a takođe i sa EULEX-om, da bi imali procenu situacije i izbegnemo da ona preraste u nešto veće”.\n“ Osiromašeni uranijum iz 99.godine nije pretnja po zdravlje ljudi ”\nGovoreći o eventualnim posledicama NATO bombardovanja i osiromašenog uranijuma po zdravlje ljudi Koući je kazao da se nezavisna komisija NATO-a bavila ovim pitanjem i da je utvrdila da nema direktne kontinuirane pretnje po zdravlje ljudi\n“To pitanje je bilo postavljano nekoliko puta ranije i NATO shvata veoma ozbiljno pitanja u vezi sa životnom sredinom. Jedan poseban odbor je 2001. godine zaključio da nema kontinuiranog uticaja od upotrebe osiromašenog uranijuma. Program UN-a za životnu sredinu je obavio istu procenu, tako da je to zvaničan stav i ono šta NATO može zvanično da kaže u vezi sa osiromašenim uranijumom”.\n„Rezolucija 1244 biblija za KFOR“\nKomandant KFOR-a je ponovio stav NATO-a da bi transformacija Kosovskih bezbednosnih snaga u Oružane snage Kosova trebalo da se dogodi putem ustavnih promena. Na pitanje kakav će biti stav KFOR-a ako se transformacija izvrši putem zakona, a ne i kroz reformu ustava, Kuoći je kazao da će u bilo kom slučaju transformacije, KFOR preispitati svoju misiju.\n“To će biti predmet odluke Severnoatlantske komisije, gde se naše članice okupljaju, koja će dati mišljenje o transformaciji. To je politički nivo i to će se desiti na nivou NATO-a. Dok se ne desi transformacija, ništa se neće promeniti. 1244 je naša biblija, i mi smo ovde na osnovu 1244 i dok je ona na snazi ništa se u osnovi neće promeniti”\n“Kosovo da poštuje Zakon o zaštićenim zonama”\nSalvatore Kuoći je, kako kaže, uveren da će se u slučaju izgradnje magistralnog puta u blizini Manastora Visoki dečani poštovati Zakon o specijalnim zaštićenim zonama\n“Mi smo svedoci odluke da put neće proći kroz zaštićenu zonu i imaće pravac na desno, jer je to poštovanje zakona Kosova. Dakle, svedoci smo da će se zakon na Kosovu poštovati i veoma smo sigurni da će se držati zakona, prema onome šta su izjavile institucije Kosova”.\nNa pitanje kakva će reakcija KFOR-a biti ako se nastavi sa gradnjom puta u blizini manastira Visoki Dečani Kuoći je kazao da se to trenutno ne dešava i da čitava kako je kazao Međunarodna zajednica, a ne samo KFOR, rade na tome.\n“Imamo i EU koja razmatra zaobilaznicu, a imamo i druge članove Međunarodne zajednice koji su veoma glasni po tom pitanju. Mogu vam reći da čitava Međunarodna zajednica posmatra tu epizodu, jer je to povezano sa poštovanjem zaštićenih zona i domaćih zakona, kao i shavatnja da ima mesta koja su specijalno zaštićena kada je u pitanju životna sredina. Uzimajući u obzir i to da je manastir baština UNESKO-a, onda je to veoma važno mesto, a smatram da i kosovske institucije treba da zaštite to mesto”, rekao je komandant KFOR-a Salvatore Kuoći u emisiji Slobodno srpski.


Arena - naočare za plivanje Tiger kids 92376-14 cena, cene Srbija, prodaja Beograd Novi Sad Niš\nArena - naočare za plivanje Tiger kids 92376-14 cene\nArena - naočare za plivanje Tiger kids 92376-14,... specifikacija\nArena - naočare za plivanje Tiger kids 92376-14\nTIME ZONE NAOCARE ZA PLIVANJE 9178 DIP 28960-9178 SG PURPLE\ncena od 1.233,00 din\nEPonuda nije internet prodavnica već Vam omogućava da brzo i lako nađete Arena - naočare za plivanje Tiger kids 92376-14 po najjeftinijoj ceni. Naš cilj je da kupci budu što bolje informisani o ponudi Arena - naočare za plivanje Tiger kids 92376-14 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena - naočare za plivanje Tiger kids 92376-14 sa PRODAVCEM. EPonuda ne može da garantuje potpunu tačnost specifikacije i slika za Arena - naočare za plivanje Tiger kids 92376-14. Pre kupovine, podatke za Arena - naočare za plivanje Tiger kids 92376-14 proverite na sajtu PROIZVOĐAČA.


OVO JE NAJAČI PRIRODNI ANTIBIOTIK A IMA GA SVUDA OKO NAS: Uzimajte jednu kašiku OVOG svakog dana! Strah i trepet za bolesti! (RECEPT)\nAjurvedska medicina proglasila je zlatni med najjačim prirodnim antibiotikom ikada, ali to je samo jedan od razloga zašto treba da probate ovu čudesnu mešavinu!\nIme „zlatni med“ dobio je zapravo običan med, u koji se dodaje kurkuma, koja se smatra zlatnim začinom, zbog svojih lekovitih moći koje su u stanju da izleče razne bolesti, od prehlade pa čak i do raka.\nI ptice na grani znaju za sve dobrobiti konzumiranja meda, a jedini uslov koji treba da ispunite jeste da kupite kvalitetan, domaći med. U posudi pomešajte kašiku kurkume u prahu sa 100 g meda. Za mešanje obavezno koristite drvenu kašiku, jer med loše reaguje na metal i u dodiru sa njim gubi svoja lekovita svojstva.\nMešavinu kurkume i meda možete da koristite za prevenciju prehlade, ali i za olakšavanje i lečenje simptoma u ovom periodu kada virusi haraju. Takođe, smesu možete da dodate i u mleko ili čaj.\nDoziranje: Ako vas je prehlada već savladala, uzimajte pola kašičice zlatnog meda na svakih sat vremena prvog dana prehlade, drugog dana pola kašičice na svaka dva sata, a trećeg dana istu dozu tri do četiri puta na dan.\nUpozorenje: Ako patite od hemofilije, hipertonije, dijabetesa ili bolesti urinarnog trakta, pre konzumacije zlatnog meda posavetujte se sa lekarom, jer je kurkuma izuzetno jak začin.


Promocija elektronskog poslovanja i obuka za mala i srednja preduzeća u Beogradu\nJul 23, 2015 EIT ICT Labs Master studije, ICT\nU okviru aktivnosti projekta Razvoj elektronskog poslovanja koji finansira Evropska unija, u Beogradu je održana promocija elektronskog poslovanja za mala i srednja preduzeća. Korisnici ovog projekta su Ministarstvo trgovine, turizma i telekomunikacija i Ministarstvo privrede. Na skupu su govorili Sava Savić, pomoćnik ministra trgovine, turizma i telekomunikacija, Katarina Jovanović-Obradović, pomoćnik ministra privrede, Oskar Benedikt, zamenik šefa Delegacije Evropske unije u Srbiji i Lešek Jakubovski, vođa projekta.\nOtvarajući skup, Katarina Jovanović-Obradović izjavila je da je razvoj elektronskog poslovanja i veće korišćenje mogućnosti digitalne ekonomije važno za unapređenje konukrentnosti. Ona je podsetila da je Vlada Srbije usvojila Strategiju za podršku razvoja MSP, preduzetništva i konkurentnosti za narednih pet godina.\nSava Savić, pomoćnik ministra trgovine, turizma i telekomunikacija najavio je da će Ministarstvo trgovine uskoro pustiti u javnu raspravu Zakon o informacionoj bezbednosti koji će urediti ovu oblast i učiniti je bezbednom za sve korisnike – za one koji posluju, one koji kupuju, pružaju dobra i usluge. Prema njegovim rečima, naše internet tržište, koliko god bilo malo u ovom trenutku, postaće deo jedinstvenog digitalnog tržišta, a MSP su nosioci razvoja i za dalji razvoj je neophodno da unaprede digitalnu ekonomiju.\nOskar Benedikt, zamenik šefa Delegacije EU u Srbiji istakao je da Evropska unija nastoji da napravi jedinstveno digitalno tržište koje će svim kompanijama pružiti mogućnost da preko svojih granica prodaju svoje proizvode. U tom smislu Evropska komisija već je predstavila inicijativu – jedinstveno digitalno tržište. On je dodao da će se ovom tržištu priključiti i Srbija kad postane članica EU, ali je potrebno da se haromunizuje zakonska regulativa u ovoj oblasti, a projekat će takođe pomoći na tom planu.\nNakon uvodnih izlaganja, održana je obuka o osnovama elektronskog poslovanja za MSP. U saradnji sa Nacionalnom agencijom za regionalni razvoj biće održano još 16 obuka za mala i srednja preduzeća u gradovima i mestima u kojima se nalaze sedišta Regionalnih razvojnih agencija.\nRNIDS – Održan panel – Bezbedan sajt bezbednija e-trgovina


Vučić preko Grenela nudi Dodikovu glavu - Politički.rs\nBeta, Foto: Instagram/buducnostsrbijeav, Printscreen\nPredsednik Srbije Aleksandar Vučić ponudio se preko američkog lobiste Ričarda Grenela da pomogne politički pad srpskog člana Predsedništva Bosne i Hercegovine Milorada Dodika, pišu danas podgoričke Vijesti.\nKako Vijesti saznaju, Grenel se 1. decembra sastao u Tramp hotelu u Vašingtonu sa grupom kongresmena iz Republikanske stranke, a sastanku je prisustvovao i ambasador Srbije u SAD i Vučićev dugogodišnji bliski saradnik Marko Đurić.\nGrenel, koji je bio specijalni izaslanik bivšeg američkog predsednika Donalda Trampa za Kosovo i pregovore Beograda i Prištine, prema saznanjima Vijesti, na tom sastanku Dodika je predstavio kao veliki remetilački faktor na Balkanu, a Vučića kao partnera i stabilizatora prilika.\nMeđu kongresmenima na sastanku su bili Klaudija Teni, Majk Tarner i Nikol Maliotakos, pišu Vijesti i dodaju da ni Grenel ni oni nisu odgovorili na njihova pitanja u vezi tog susreta.\nPrema navodima Vijesti, Grenel je na sastanku naveo da bi Vučić bio spreman da pomogne povlačenje ili uklanjanje Dodika, a kao alternativu je nudio Željku Cvijanović.\nZauzvrat, Vučić se nada da bi tako mogao da poboljša okrnjeni imidž, naročito uoči izbora koji dolaze na proleće.\nPodgorički list podseća da je grupa američkih kongresmena iz Demokratake partije nedavno uputila pismo američkom predsedniku Džozefu Bajdenu u kojem je žestoko kritikovala predsednika Srbije zbog navoda o korupciji i brutalnih pritisaka na medije, a zahtevali su čak i razmatranje sankcija.\nO vezama Grenela i Vučića, dodaju Vijesti, već ranije su pisali mediji u Srbiji, a preneta je i tvrdnja Dušana Janjića iz Foruma za etničke odnose da Srbija papreno plaća Grenelove usluge, što je iz Vlade Srbije neubedljivo demantovano. U medijima su se pojavljivali izveštaji da je Grenel bio na večeri sa Vučićem i Anom Brnabić, a isplivala je i fotografija sa Sinišom Malim iz noćnog kluba Lafajet u Beogradu.\nBez obzira što Demokrate imaju većinu, uticaj Republikanske stranke je i dalje ogroman, a nadaju se da će 2022. moći da osvoje većinu u oba predstavnička doma, pa izvor Vijesti navodi da zbog toga nije neobično što Vučić i dalje drži Grenela kao lobistu.\nVijesti saznaju i da se Vučić na Dodika požalio i specijalnom predstavniku EU za Balkan Miroslavu Lajčaku tokom poslednjeg susreta u Beogradu.\nTagged: ALEKSANDAR VUČIĆ, MILORAD DODIK, RIČARD GRENEL


Video- nadzor budućnost u radu policije Srpske Banjaluka.com\nVideo- nadzor budućnost u radu policije Srpske\nMinistar unutrašnjih poslova Republike Srpske Stanislav Čađo izjavio je danas da sistem video-nadzora koji je prije tri mjeseca uspostavljen na području Prijedora predstavlja budućnost u radu svih policijskih stanica i značajnu tehničku podršku preventivnom djelovanju u oblasti javnog reda, opšteg kriminaliteta i saobraćaja na području ove opštine.\n“Ovaj sistem pokazao se kao veoma koristan i ima višestruku namjenu. Od vremena instaliranja uz pomoć video-nadzora razriješeno je nekoliko krivičnih djela”, rekao je Čađo tokom posjete Stanici javne bezbjednosti (SJB) Prijedor.\nOn je dodao da je na ovaj način želio da promoviše napor koji je učinjen da video-nadzor bude postavljen, ali i korist koju jedna lokalna zajednica može imati od ovog sistema.\n“Video-nadzor koji je postavljen u nekoliko lokalnih zajednica omogućio je daleko bolji i bezbjedniji ambijent građanima, a kada bude dostupan većini lokalnih zajednica onda ćemo uspostaviti funkciju još jedne namjene postojeće video strukture, a ona se odnosi na povećanje nivoa bezbjednosti saobraćaja”, naglasio je Čađo.\nOn je dodao da će kamere tada biti zamijenjene tehnološki najsavršenijim kamerama i biće uvezane sa odgovarajućim centrima u okviru policijskih stanica.\n“Kamere će biti korištene i za registrovanje brzine kretanja i korištenje pojasa, kao i drugih problema koje sada imamo kod učesnika u saobraćaju, a što loše utiče na bezbjednost u saobraćaju”, rekao je Čađo.\nČađo je danas posjetio i informatički kabinet u zgradi SJB-a u Prijedoru, gdje se obučavaju pripadnici MUP-a. On je naveo da je ovu obuku do sada prošlo više od 2 900 pripadnika, a da je ona u toku za još 1 700 radnika.\nU okviru realizacije Programa bezbjednih zajednica Razvojnog programa Ujedinjenih nacija (UNDP) u Prijedoru su na 12 lokacija postavljene kamere video-nadzora. Projekat je vrijedan 100.000 KM, a realizovan je i u opštinama Sanski Most, Višegrad i Bratunac.


Sat čekanja na granici košta nas dva eura | Aktuelno\nOdržana konferencija o saobraćaju na visokom nivou u hotelu Maestral u Budvi\nProcjene su da Zapadni Balkan gubi 800 miliona eura godišnje, zbog nedostatka zajedničke carinske kontrole na graničnim prelazima ili dva eura po satu zbog čekanja na granici, konstatovano je na konferenciji o saobraćaju na visokom nivou koja se održala u hotelu Maestral u Budvi.\nKako su saopštili iz MKI, uvodnu riječ i riječ dobrodošlice imali su ministar kapitalnih investicija (MKI) Mladen Bojanić i državni sekretar ministarstva vanjskih poslova Ljubomir Mišurović.\nBojanić je u svom uvodnom izlaganju pozdravio sve prisutne izrazivši posebno zadovoljstvo što ovakve i slične konferencije omogućavaju razmjenu iskustava zemalja Zapadnog Balkana i Centralno evropskih zemalja.\n“Saobraćaj je jedna od najznačajnijih karika ekonomskih aktivnosti koja ima multiplikativni efekat upravo na razvoj same privrede. Bezbjednost i efikasnost saobraćaja ne prepoznaje improvizacije već jasno definisane ciljeve date kroz akcione planove i strategije razvoja saobraćaja koje prate stanje u oblasti i dalje aktivnosti koje su od primarnog značaja za realizaciju istih , a sve u cilju osiguranja bezbjednosti u saobraćaju. Crna Gora je izuzetno posvećena preciznom i inovativnom konceptu promovisanja ključnih aktivnosti i jasno definisanih ciljeva u skladu sa propisima i planovima koji su direktno usmjereni ka jačanju transportnih veza u regionu“, istakao je Bojanić.\nTakođe, kako dodaju, ministar je naglasio da je jedan od primarnih fokusa usmjeren ka procesu olakšavanja i smanjenju procedura prelaska graničnih prelaza, sa ciljem ojačavanja regionalnih integracija sa transportnom mrežom Evropske Unije.\n“Jedna od veoma važnih tema koja prožima sve oblasti u saobraćaju sa direktnim uticajem na zaštitu životne sredine jeste i dekarbonizacija saobraćaja u Crnoj Gori. S tim u vezi jedan od ciljeva Ministarstva kapitalnih investicija je i smanjenje emisija ugljen dioksida koja je najveća u sektoru transporta”, navedeno je u saoštenju.\nDržavni sekretar u Ministarstvu vanjskih poslova Crne Gore Ljubomir Mišurović izjavio je da Crna Gora, uz čvrstu vjeru u multilateralizam, tokom dvogodišnjeg predsjedavanja Centralno-evropskom inicijativom (CEI) unaprjeđuje regionalnu saradnju i gradi povjerenje u regionu CEI.\n“Uprkos globalnim krizama, CEI je pod crnogorskim predsjedavanjem dokazala ključnu ulogu u podsticanju procesa evropskih integracija i održivog razvoja svih 17 država članica” kazao je ambasador Mišurović.\nDodao je da je Crna Gora prepoznala presudan značaj transporta u obezbjeđivanju ekonomskog oporavka i održivog razvoja našeg regiona.\nNa prvom panelu predstavljen je jednogodišnji napredak od usvajanja Akcionih planova Transportne zajednice o drumskom, željezničkom, transportnom olakšavanju i bezbjednosti na putevima. Ovu temu započele su Direktorica direktorata za koordinaciju politika, DG MOVE Mona Björklund i ministar životne sredine prostornog planiranja i infrastrukture Kosova Liburn Aliu.\nDirektor Stalnog sekretarijata Transportne zajednice Matej Zakonjšek istakao je da je kroz četiri akciona plana dogovoreno sa regionalnim partnerima plan izgradnje sigurnijih i održivih puteva, modernih i interoperabilnih željezničkih sistema, samim tim smanjenje vremena čekanja na granicama.\n“Reforme politike navedene u ovim strateškim dokumentima moraju ići zajedno s dobrim planiranjem projekata. To će poboljšati povezanost u regiji i donijeti opipljive koristi građanima”, ocijenio je on.\nU ministarskoj diskusiji, napominju iz MKI, učestvovali su ministri zaduženi za transport Srbije, Bosne i Hercegovine, Albanije i Kosova, ambasadori Sjeverne Makedonije i Slovenije, kao i predstavnici država članica Centralno evropske inicijative koji su konferenciju pratili online.\nKako su naveli iz resora, drugi panel je otvorio ministar Bojanić na kojem je diskutovano o jačanju povezanosti zemalja Zapadnog Balkana sa članicama Centralno evropske inicijative, sa osvrtom na izazove koje je potrebno prevazići kao i mogućnostima finansiranja infrastrukturnih projekata. Na ovom panelu govorili su i generalni sekretar CEI-a Roberto Antonionekao i šef Službe za saradnju Delegacije Evropske unije u Crnoj Gori Yngve Engstroem.\nMinistar građevinarstva, saobraćaja i infrastukture Srbije Tomislav Momirović istakao je da su izgradnja putne i željezničke infrastrukture ključni za dodatno jačanje ekonomija i konkurentnosti čitavog regiona.\n“Momirović je istakao da je puna posvećenost Zapadnog Balkana Evropskoj zajednici nedvosmisleno izražena, sa apsolutnim prihvatanjem svih standarda ljudskih prava i sloboda i održivog ekonomskog razvoja. Saobraćaj je svakako privredna grana od najvećeg značaja za razvoj regiona Zapadnog Balkana koja podstiče bolju međusobnu povezanost unutar regiona i povezivanje regiona sa EU”, dodaje se u saoptšenju.\nKonferenciju je zatvorio državni sekretar u Ministarstvu kapitalnih investicija Zoran Radunović, istakavši da primjena osnovnog principa EU o slobodnoj razmjeni roba, ljudi i usluga na zajedničkom tržištu predstavlja prioritet koji će osigurati brži ekonomski razvoj regiona.\nKako da diplomci Pomorskog fakulteta lakše dođu do posla u svjetskim kompanijama\nCRNA GORA Aktuelno - 30.11.2021-21:18\nKako pomoći svršenim studentima tehničkih studijskih Pomorskog fakulteta Kotor da lakše i brže dođu do kvalitetnog zaposlenja na svjetskim kompanijama bila je tema sastanka...


ZBOG DIVLJANJA HULIGANA: Uefa kaznila Marsej zatvaranjem dela stadiona\nAutor: Glas javnosti 19.04.2022. u 20:40\nMarsej će morati da plati i 80.000 evra zbog upotrebe pirotehnike i bacanja raznih predmeta na teren, kao i sa 18.000 evra zbog blokiranja stepenica.\nEvropska fudbalska unija (Uefa) kaznila je danas francuski Marsej zatvaranjem dela stadiona za utakmicu polufinala Lige konferencija protiv Fejnorda zbog nereda na meču protiv PAOK-a u četvrtfinalu tog takmičenja\nPotukli se navijači pred VEČITI DERBI...Policija morala da interveniše (VIDEO)\nUefa je, takođe, kaznila i PAOK sa 50.000 evra, a grčki klub će morati da nadoknadi štetu koju su napravili njegovi navijači.\nEvropska kuća fudbala je odlučila da će grčkom klubu biti zabranjeno da prodaje ulaznice svojim navijačima za gostovanja u Evropi ako se ponove slični incidenti u naredne dve godine.\nFejnord i Marsej će prvu utakmicu polufinala igrati 28. aprila u Roterdamu, dok je revanš u Francuskoj 5. maja, prenosi Kurir.


Dodik: Vreme je da prekinem komunikaciju sa Izetbegovićem\nPredsednik Republike Srpske Milorad Dodik izjavio je danas da je vreme da prekine svaku komunikaciju sa bošnjačkim članom Predsedništva BiH Bakirom Izetbegovićem iako, kako je rekao, misli da je BiH neophodan snažan jedinstven politički faktor.\n"Mislim da je potreba političkih faktora u BiH da naprave jedinstvo veoma veliko. Pogotovo u BiH u kojoj se nameće krivica samo za Srbe. To smo videli u Bakirovim nastupima u Briselu. Ja nigde u Kini nisam klevetao nikoga drugog. Politički lideri u RS moraju da razgovaraju. Zajedništvo je neophodno", kazao je Dodik novinarima u Banjaluci.\nPrimetio je da je vreme da sa Izetbegovićem prekine svaku komunikaciju.\nPodsetio je da je Izetbegović izgubio Srebrenicu na lokalnim izborima, ali i nekoliko važnih opština.\n"Ni izbori u Americi njegovoj politici ne idu na ruku. Bakir je već umešan u svašta. SDA je partija koja je svoje prvake instalirala u pravosuđe. I to najbolje govori o Izetbegovićevim izjavama. Meni je jasno da bošnjački političari veruju da će nestati svedoci i zato se ne procesuira ništa od zločina prema Srbima", rekao je Dodik.\nPonovio je da Izetbegović mora da objasni zašto je izgubio izbore, ali i da objasni izjavu lidera SBB Fahrudina Radončića u prištinskom sudu o njegovom ocu Aliji.\n"Bakir je rekao da nastavlja politiku svoga oca i to dovoljno govori", kazao je Dodik.\nIzetbegović, koji je Miloradu Dodiku poručio u četvrtak da mora da se promeni ili će biti promenjen, izjavio je danas nikome ne preti pa tako ni predsedniku Republike Srpske, ni ovom BiH entitetu.


utorak, 09 Septembar 2014 01:45\nRK Čelik: idemo dalje\nPremijer rukometna liga BiH za sezonu 2014/2015 zvanično je startovala proteklog vikenda (05/06. septembra 2014.god.). Zeničkog Premijerligaša, RK Čelik, sa klupe će predvoditi Milanko Savčić, za razliku od prošle sezone kada je trener bio Zdenko Antović. Premijerni nastup u novoj sezoni elitnog rukometnog takmičenja u BiH, rukometaši Čelika imali su u Derventi, za koju sada brani prvi golman Zeničana u prošloj sezoni, Dragan Starčević.\npetak, 22 Avgust 2014 23:41\nNakon Krivaje, pala i Vogošća\nRK ,,ČELIK'': Sjajna prijateljska utakmica u Vogošći - RK ,,Vogošća'' – RK ,,Čelik'' 31:33 (14:15) - Večeras je u okviru priprema za novu prvenstvenu rukometnu sezonu u Premijer ligi BiH u Vogošći odigrana sjajna prijateljska utakmica RK ,,Vogošća'' – RK ,,Čelik''. Ova utakmica je po svemu više ličila na pravu prvenstvenu nego na prijateljsku: bila je to snažna, oštra u granicama dozvoljenog, brza i dinamična, izvrsna rukometna predstava dva jaka protivnika.\nčetvrtak, 07 Avgust 2014 15:41\nRK Čelik: 32 igrača\nRK ČELIK POČEO SA PRIPREMAMA\nJuriš na prvo mjesto...


Preliminarni i nepotvrđeni rezultati nakon izbornog dana u Višegradu | 058.ba\n13. октобра 2014.\t058.ba\nPOBJEDA SNSD-a NA SVA ČETIRI NIVOA\nVIŠEGRAD – U nedelju, 12. oktobra, oko 19:20 časova zatvorena su sva biračka mjesta na području opštine Višegrad, na kojima su punoljetni građani glasali na opštim izborima.\nPrema prvim nepotvrđenim podacima biračko pravo u Višegradu je ostvarilo 6.846 građana ili 63 odsto od ukupno upisanih na birački spisak, potvrdio je Boro Ninković, predsjednik opštinske izborne komisije Višegrad.\nTo je za stotinjak birača više od posljednjih lokalnih izbora u Višegradu, održanih 2012. godine.\nNinković je izjavio da je izborni proces protekao bez većih problema i bez prigovora političkih subjekata, a nadgledalo ga je oko 350 posmatrača političkih subjekata, međunarodni, kao i posmatrači nevladinih organizacija. Izborni proces obezbjeđuju i pripadnici MUP-a Republike Srpske.\nCvijanovićeva ispred Ivanića\nNakon završetka izbornog procesa oko 23 časa u opštinsku izbornu komisiju Višegrad pristigli su prvi rezultati prebrojavanja glasova na opštim izborima, za srpskog člana u Predsjedništvu BiH.\nPrema podacima sa 24 biračka mjesta u Višegradu Željka Cvijanović je dobila 3616 glasova ili 53 odsto od važećih listića, dok je Mladen Ivanić dobio 2762 glasa ili 40,47 odsto.\nTreći kandidat za srpskog člana Predsjedništva BiH, Goran Zmijanac, u Višegradu je dobio 66 glasova.\nDodik ispred Tadića\nPrema prvim preliminarnim i nepotvrđenim rezultatima Opštinske izborne komisije Višegrad Milorad Dodik, kandidat koalicije SNSD-DNS-SP za predsjednika Republike Srpske u Višegradu je dobio 3560 glasova, ili 52,18 odsto od važećih listića.\nKandidat Saveza za promjene, Ognjen Tadić, na 24 biračka mjesta u Višegradu dobio je 2595 glasova, ili 38 odsto od važećih listića.\nNajviše glasova Mitrašinovićevoj\nPrema podacima Opštinske izborne komisije Višegrad za Predstavnički dom parlamenta BiH najviše glasova u Višegradu dobio je Savez nezavisnih socijaldemokrata – 3426 ili 50,21 odsto od važećih listića. Slijedi Srpska demokratska stranka sa 2006 glasova ili 29,4 odsto.\nNajviše glasova za sastav Narodne skupštine Republike Srpske, u Višegradu, dobio je Savez nezavisnih socijaldemokrata – 2784, ili 40,8 odsto. Slijedi koalicija SDS-penzioneri PUP-Radikali SRS RS sa 1920 glasova, ili 28,14 odsto. PDP je dobio 409, koalicija DNS-NS-SRS 331, Srpska napredna stranka 164 glasa, te lista za pravdu i red Nebojše Vukanovića 160 glasova.\nPrema nepotvrđenim, preliminarnim rezultatima najviše glasova za Parlament BiH u Višegradu, 2553, dobila je Sonja Mitrašinović, kandidat SNSD-a. Slijedi Aleksandra Pandurević, kandidat SDS-a, sa 1307 glasova, dok je kandidat SNSD-a, Staša Košarac dobio 1081 glas.\nPetrović ispred Kojića\nOd 10 višegradskih kandidata za Narodne poslanike Skupštine Republike Srpske najviše glasova na 24 birališta u opštini Višegrad, 2389 ili 35 odsto, dobio je Pero Petrović, kandidat SNSD-a.\nMiroslav Kojić, kandidat koalicije SDS-PUP-SRS dobio je 1767 glasova ili 25,9 odsto.\nSlijede Vladan Andrić iz PDP-a, sa 328, te Predrag Maljukan, kandidat koalicije DNS-NS-SRS, koji je dobio 293 glasa u Višegradu.\nPo riječima Bora Ninkovića ovim glasovima će biti priključeni i glasovi u odsustvu, nepotvrđeni i listići za glasanje putem mobilnog tima.\nNakon provjera i eventualnih prigovora Centralna izborna komisija BiH će narednih dana objavljivati zvanične preliminarne izborne rezultate, a konačne do 11. novembra.


Banjalučkom frizeru ukrali 13.850 KM - BIGportal.ba\n26 Novembra, 2021 26 Novembra, 2021 0711\nZoran Ljiljak (56) iz Novog Grada uhapšen je u četvrtak zbog krađe dok se za njegovim saučesnikom Perom Zdjelarom (60) iz ovog grada još uvijek traga, potvrđeno je “Nezavisinim”.\nKako nezvanično saznajemo, oni su prošle godine u septembru provali u stan jednog banjalučkog frizera i ukrali zlatni nakit, ručni sat i 8.000 KM ukupne vrijednosti 13.850 KM.\nObojica osumnjičenih su od ranije poznati policiji po krivičnim djelima.\nIz Policijske uprave Banjaluka rekli su da su pretresene kuće, vozila, kao i druge prostorije na području Novog Grada koje koriste osumnjičeni.\nTom prilikom pronađni su i oduzeti provalnički alat, prilagođeni kod ključevi za obijanje brava – češljevi i lomači, automatska puška, ručna bomba, veća količina municije, ručni sat, zlatni nakit i više mobilnih telefona, kao i drugi predmeti koji se mogu dovesti u vezu sa izvršenjem krivičnih djela.\n“O događaju je obaviješten dežurni okružni tužilac, koji je naložio da se, nakon kompletiranja predmeta, dostavi izvještaj o počinjenim krivičnim djelima teška krađa, izrađivanje i nabavljanje oružja i sredstava namjenjenih za izvršenje krivičnih djela i nedozvoljena proizvodnja i promet oružja ili eksplozivnih materija”, kazali su iz PU Banjaluka.


Kanabis marš u subotu u Novom Sadu | Autonomija\nSa ciljem da podrži pacijente obolele od teških bolesti u njihovom pravu na izbor načina kojim će se lečiti\nInicijativa za promenu zakonske regulative kanabisa (IRKA) organizovaće u subotu 24. septembra “Kanabis marš” u Novom Sadu, sa ciljem da podrži pacijente obolele od teških bolesti u njihovom pravu na izbor načina kojim će se lečiti.\nIRKA će sa “Kanabis marša” poslati poruku o potrebi za legalizacijom kanabisa u medicinske svrhe, a udruženje se zalaže i za promenu zakona o industrijskoj konoplji i dekriminalizaciji kanabisa.\nPrisutni će moći da saslušaju kratke govore aktivista udruženja, kao i osoba koje se leče kanabisom, proizvođača i uvoznika industrijske konoplje, ali i svih građana koji budu želeli da se obrate skupu, navodi se u pozivu.\nNakon govora, aktivisti i građani će prošeteati centralnim ulicama grada.\n“Za kanabis nije dokazano da je štetan, već naprotiv ima vrlo blagotvorno dejstvo na organizam. Mnogobrojni napisani naučni radovi o kanabisu upravo to i potvrđuju”, poručila je IRKA.\nOvo udruženje zastupa obolele i članove njihovih porodica, zastupa “istinu i stotine naučnih i medicinskih dokaza” da je kanabis pogodan za obolele, i apeluje da zakon o medicinskoj upotrebi kanabisa mora što pre da bude donet i u Srbiji.\n“Šezdeset umrlih dnevno od kancera po statistici iz 2012. nas sve na to obavezuje. Nas svakog dana mole oboleli i njihove porodice za pomoć, a naši članovi koji se leče ili su izlečeni žele javno da govore”, dodaje se u pozivu.\n“Kanabis marš” je globalna akcija koja se svake godine dešava širom sveta, u kojoj ljudi izražavaju svoj protest i zahtevaju poštovanje osnovnog ljudskog prava na izbor, kao i da li će konzumirati alkohol ili duvan za koje je dokazano da su štetni po organizam, ili ce konzumirati kanabis.


Trump: Htio sam Rusiji dati činjenice o terorizmu – Sandžak PRESS\nAmerika, Rusija – Trumpova odluka da oda tajnu ugrozila obavještajni izvor koji ima pristup unutrašnjim krugovima ISIL-a.\n“Kao predsjednik, želio sam podijeliti sa Rusijom (na zvanično zakazanom sastanku u Bijeloj kući), što imam apsolutno pravo učiniti, činjenice vezane za terorizam, sigurnost aviosaobraćaja. Iz humanitarnih razloga, plus želim da Rusija ojača svoju borbu protiv ISIL-a i terorizma”, objavio je američki predsjendik.\n“Neoprezno je od njega da otkrije ruskom ministru vanjskih poslova i ambasadoru, osjetljivu, “strogo povjerljivu informaciju”, rekao je Durbin.\nAmerički senator Mark Warner, demokrata iz Obavještajnog komiteta Senata, rekao je da navodi o tome da je američki predsjednik Donald Trump otkrio povjerljivu informaciju predstavljaju “šamar” za američku obavještajnu zajednicu.


Naslovna » Usluge » Vozila » Dozvola za tip vozila\nU skladu sa članom 22. Zakona o interoperabilnosti železničkog sistema („Sl. glasnik RS”, br. 41/18), podnosilac zahteva za dozvolu za tip vozila koje je usaglašeno sa TSI ili nacionalnim propisima mora da Direkciji za železnice dostavi dokaze da je predmetno vozilo usaglašeno sa TSI ili nacionalnim propisima, tj. da dostavi Sertifikat o ispitivanju tipa (TSI ili nacionalni propisi) od ovlašćenog prijavljenog tela za ocenu usaglašenosti po sopstvenom izboru.\nTakođe u skladu sa članovima 48., 49., 50., 51. i 52. Zakona o bezbednosti u železničkom saobraćaju („Sl. glasnik RS”, br. 41/18), podnosilac zahteva za dozvolu za tip vozila koje je usaglašeno sa TSI ili nacionalnim propisima mora da Direkciji za železnice dostavi dokumentaciju da je predmetno vozilo usaglašeno sa TSI ili nacionalnim propisima.\nPrateća tehnička dokumentacija se sastoji od: crteža glavnih sklopova, proračuna glavnih sklopova, tipskih ispitivanja sklopova i vozila, dokumentacije o održavanju vozila i kataloga rezervnih delova. Ispunjenost zahteva za izdavanje dozvole za tip vozila utvrđuje Direkcija za železnice u postupku izdavanja dozvole za tip. U postupku se proverava da li su ispunjeni uslovi u pogledu dostavljanja potrebne tehničke dokumentacije koja je propisana članovima 12., 17., 22., 23. i 24. Pravilnika o ocenjivanju usaglašenosti činilaca interoperabilnosti i elemenata strukturnih podsistema, verifikaciji strukturnih podsistema i izdavanju dozvola za korišćenje strukturnih podsistema („Sl. glasnik RS”, br. 5/16).\n- Zakon o bezbednosti u železničkom saobraćaju („Sl. glasnik RS”, br. 41/18);


DC 4 i DC 5 crossback - elegancija i najbolje tehnologije - AutoExclusive - Auto vesti, Novi, Luksuzni, Polovni automobili...\nPraćeno pojavljivanjem CarPlay™ i MirrorLink® protokola, linija DS 4 modela spremna je da predstavi Android Auto™ tehnologije u svojim novim izdanjima...\nNovi terenac takođe svojim vozačima donosi novu generaciju 3D navigacionog sistema sa trenutnim informacijama vezanim za saobraćaj.\nKao pravi tehnološki dragulji, DS 4 i DS 4 Crossback modeli spajaju šik dizajn, koji deluje veoma opijajuće na sve ljubitelje automobila, sa buketom konektivnih mogućnosti i servisa omogućenih putem ekrana osetljivih na dodir, kao i tehnologijama prepoznavanja govora, koje su dalji dokaz posebnog prilagođavanja današnjim, modernim uslovima putovanja, samo nekim od glavnih aduta DS brenda.\nNa samom vrhuncu tehnoloških ostvarenja, kompanija DS Automobiles oprema svoje modele posledjnim konektivnim funkcijama. Svi vozači modela DS 4 od sada mogu imati konstantan pristup svim najnovijim 3D navigacionim sistemima, sa različitim dodatnim pomagalima i informacijama koje su potrebne za bezbedno upravljenje vozilom.\nNavigacioni sistem koji dolazi u linijama DS 4 CONNECTED CHIC ili DS 4 CROSSBACK CONNECTED CHIC, TomTom Trafic, konstantno ažurira svoje informacije o promenama u uslovima saobraćaja i planira unapred najbolju rutu do vozačeve destinacije.\nSvi kupci novih linija ovog brenda takođe mogu koristiti i tehnologiju glasovnog prepoznavanja kako bi kontrolisali navigacioni sistem i medije bez skretanja pogleda sa puta. Kao dodatak konektivnom paketu kompanije DS automobil poseduje "DS Connect Box" kontakte, sa asistencionim pristupom putem dugmeta ili praćenja nezgoda sa SOS sistemom, kome mogu pristupiti daljinskim putem.\nDS Automobiles je francuski brend rođen u Parizu i osnovan je 1. 6. 2014. godine, sa glavnom ambicijom prisvajanja svima dobro poznatog luksuza koji krasi francuske automobile. Vođen neverovatnim zaveštanjem i avangardnim duhom, DS predstavlja sve vrednosti inovacija i nasleđe koje je nastalo sa prvim automobilom, lansiranim 1955. godine.\nDizajniran za sve mušterije koje žele da se iskažu na individualnom nivou, kolekcija sastavljena od DS 3, DS 3 CABRIO, DS 4, DS 4 CROSSBACK, DS 4S, DS 5, DS 5LS, DS 6 modela sada je kompletirana DS 7 CROSSBACK linijom. Svi modeli DS opsega izdvajaju se od ostalih veoma lepim dizajnom, prefinjenom pažnjom pruženom detaljima, naprednim tehnologijama i dinamičnom udobnošću.\nPrvi put predstavljen u koncept varijanti na sajmu automobila u Ženevi, DS 7 CROSSBACK predstavlja terenac opremljen inovacijama pariskog stila, a započinje sagu nove generacije DS modela. Sa premijernim DS 7 CROSSBACK ograničenim izdanjima modela, savremeni kupci mogu aktivirati svoje porudžbine putem interneta ili u svim prodajnim salonima kompanije, i tako postati prvi koji će se naći za njihovim volanima. Posvećen kreiranju hibridnih i električnih automobila visokih performansi, ovaj brend će takođe, 2019. godine lansiranti i nove E-Tense pogonske sklopove namenjene ovoj liniji.\nDC modeli dostupni su u ovlašćenim predstavništvima i salonima kompanije, ali i u ostalim prodajnim mestima koja se nalaze u okviru Citroen mreže.


KONKURS - Otvoren poziv za prijavu projekata - Fondacija Nis\nKONKURS – Otvoren poziv za prijavu projekata\nOtvoren je prvi konkurs Lokalne fondacije Niš (LFN) za podršku najboljim idejama građana. LFN želi da pruži podršku komšijama, aktivnim Nišlijama koji su spremni da pokrenu pozitivne promene u svojoj ulici, naselju i gradu. Ovim konkursom podržavamo inicijative koje doprinose razvoju Niša i povećanju kvaliteta života u našoj zajednici, kao što su inicijative iz oblasti ulaganja u obrazovanje, podrške kulturi i umetnosti, unapređenja javnih prostora i razvoja sporta.\nPodržavamo udruženja građana i neformalne grupe* koje:\n• Pokreću i aktivno uključuju građane i građanke u svoje aktivnosti\n• Zastupaju opšte interese svoje zajednice\n• Deluju na teritoriji Grada Niša\n• Ne postoje duže od 10 godina\n*pod neformalnim grupama podrazumevamo grupe od najmanje troje ljudi, koje su okupljene oko rešavanja problema u lokalnoj zajednici i nisu formalno registrovane.\nVerujemo da udruženi građani i građanke najbolje prepoznaju potrebe svojih zajednica, i to u najmanjim lokalnim jedinicama, naseljima, kvartovima, ulicama i dvorištima. Konkurs Lokalne fondacije Niš otvara prostor za raznovrsne projekte koji doprinose razvoju našeg okruženja.\nZa nas, zajednicu čine građani i građanke okupljeni oko zajedničkih vrednosti, potreba, interesa, problema, koji razvijajući osećaj pripadnosti zajednici preduzimaju zajedničke akcije.\nOblasti koje smo zajedno sa našim sugrađanima i sugrađankama prepoznali su: Obrazovanje, Kultura, Javni prostori, Sport i Umetnost. Ovo vas ne sprečava da podnesete ideju i iz drugih oblasti značajnih za naš grad. Prepoznajte šta je potrebno da se promeni, okupite ljude koji dele vaše vrednosti i predložite nam rešenja.\nDa li postoje ograničenja u Konkursu?\nSredstva sa ovog Konkursa ne mogu biti upotrebljena za podršku pojedincima, javnim institucijama i preduzećima. Osim toga, ne mogu se koristiti za aktivnosti političkih partija, aktivnosti koje promovišu i zagovaraju diskriminaciju po bilo kom osnovu, zagovaranje određene religije, humanitarnu pomoć ili kupovinu drugih dobara radi njihove distribucije.\nIznos sredstava koji se dodeljuje kreće se od minimalnih 20.000 dinara do maksimalnih 120.000 dinara po projektu.\nVaš projekat može trajati do 6 meseci.\nPredstavite nam vašu ideju popunjavanjem LFN Formulara koji se nalazi ispod ovog reda i pošaljite nam elektronski, na adresu info@fondacijanis.rs najkasnije do 31. marta 2021. u 23:59.\nŠta se dešava nakon prijave na Konkurs?\nNakon kraja roka za slanje predloga, Selekcioni odbor će pregledati i oceniti sve pristigle ideje i predloge građana. Predstavnici svih predloženih projekata koji uđu u uži izbor za odobravanje donacije, biće obavešteni najkasnije do 10. aprila i pozvani na intervju kako bi detaljnije obrazložili svoju ideju i plan realizacije.\nKo čini Selekcioni odbor za donacije?\nSelekcioni odbor čine istaknuti pojedinci iz oblasti biznis sektora, medija, organizacija civilnog društva i javnih institucija. Odbor će nezavisno donositi odluku o idejama kojima treba dati podršku, u skladu sa ciljevima, vizijom i vrednostima Lokalne fondacije Niš.\nDa li aplikanti mogu da se dodatno informišu o uslovima konkursa i svojoj ideji i kako?\nSvi aplikanti mogu da dobiju detaljnije informacije o konkursu slanjem poruke ili pitanja na imejl adresu info@fondacijanis.rs ili posredstvom naših naloga na društvenim mrežama.\nPodršku radu Lokalne fondacije Niš pružaju Trag fondacija i fondacija Čarls Stjuart Mot.\nPrevПретходноLicitacija slike Slavoljuba Todorovića Zorkina\nСледећеSlika Slavoljuba Todorovića Zorkina prodata na licitacijiNext


Elnos Grupa godinu dana nakon lockdown-a - Elnos Group Elnos Group\nElnos Grupa godinu dana nakon lockdown-a\nJedno je sigurno, kada smo tog 9. marta došli na posao nismo razmišljali o tome da će korona virus, koji se sve više širio u regiji i svim zemljama poslovanja naše kompanije, u toliko kardinalnoj mjeri promijeniti naš način života i rada.\nKompanija se spremala za nove poslovne izazove na putu širenja na evropska tržišta, za proslavu velikog jubileja … a uslijedio je lockdown, jedan u nizu termina iz novog rječnika pandemije o kome ranije nismo razmišljali i na koji smo se tek trebali navići.\nGodinu dana od tada smo proveli u borbi sa svim ograničenjima koja je stručna javnost nazvala “novom realnošću”. Organizovan je rad od kuće, primijenjen je niz mjera iz domena zaštite zdravlja i bezbjednosti zaposlenih, a za sav naš terenski rad bili smo suočeni sa izazovom organizacije poslovanja u okolnostima u kojima su kovid barijere svaki dan postajale sve brojnije.\nDanas, kada se osvrnemo unazad možemo reći da smo u prvih 365 dana od lockdown-a pokazali da nismo kolektiv koji se predaje lako, čak naprotiv…\n“Posmatrano sa nivoa Grupacije možemo biti zadovoljni poslovanjem s obzirom na sve okolnosti koje su nas pratile u godini pandemije. Iako su neka regionalna tržišta beležila rezultate ispod očekivanih, to smo uspešno izbalansirali intenzivnijim radom na drugim tržištima, pre svega na tržištu Skandinavije. Pohvalio bih kompletan kolektiv, posebno momke koji su na terenu radili u izuzetno složenim uslovima i koji su pokazali da se, uz maksimalno odgovorno ponašanje i poštovanje propisanih mera zaštite može efikasno boriti sa pandemijom“, rekao je rekao je Branko Torbica, potpredsjednik Uprave Elnos Grupe.\nKraj pandemije se nažalost još uvijek ne nazire, a život i poslovanje u uslovima koje ona diktira je i dalje naša svakodnevica.\n„Život je pun izazova i kovid 19 je dokaz kako sve može iznenada da se zakomplikuje. Pandemija još uvek traje i pitanje je da li će biti okončana do kraja ove godine. To nam daje jasan signal da i dalje moramo nastaviti sa maksimalno odgovornim ponašanjem, ne opuštajući se i poštujući sve propisane mere, kako kompanijske tako i mere država u kojima poslujemo. Ipak, uveren sam da ćemo kraj pandemije dočekati kao uspešniji i jači kolektiv sa još izraženijim timskim duhom i osećajem pripadnosti kompaniji“, rekao je Torbica.


Interesuje me sledeće: Naime, posle smrti osobe x ostalo je njeno dvoje dece i suprug( koji ima sina iz prvog braka). Pre otvaranja ostavinskog postupka preminuo je i spurg osobe x. Nakon toga pozvani smo na nasleđe nas dvoje( deca preminule) i sin supruga iz prvog braka. Interesuje me obzirom da nije suprug proglašen za naslednika, kakva prava ima njegov sin iz prvog braka na imovini preminule? Odnosno, da li i nas dvoje imamo pravo na naslednom delu supruga preminule?\nOdredba člana 3. Zakona o nasleđivanju kaže da naslediti može samo onaj ko je živ u trenutku ostaviočeve smrti, takođe je od značaja i odredba člana 212. gde se kaže da zaostavština prelazi po sili zakona na ostaviočeve naslednike u trenutku njegove smrti. Iz ovih odredbi možemo zaključiti da je suprug osobe x postao njen naslednik, pa će se u sastavu njegove zaostavštine naći i ono što je nasledio od svoje supruge. Sprovešće se poseban ostavinski potupak u kome će se raspravljati njegova zaostavština. Po podacima koje ste dali, mogu zaključiti da majku nasledjujete po 1/3 suprug, Vaš brat/sestra i Vi.\nNiste pomenuli da li je suprug Vaše majke bio Vaš otac ili ne, to dosta menja situaciju. Očevi zakonski naslednici su njegova deca( bračna, vanbrčna), deca uvek nasleđuju na jednake delove. Ukoliko Vam nije bio otac, onda je njegov naslednik jedino njegov sin iz prvog braka. Napominjem, njegov sin ne može naslediti Vašu majku, posto nisu ni u kakvom srodstvu, ali indirektno u njegovim rukama će se naći i imovina koju je preminuli suprug Vaše majke nasledio od nje.


Najmoćniji pasoši u 2022. godini, gde je Srbija? - Regionalni portal Turistička Prizma\nNajmoćniji pasoši u 2022. godini, gde je Srbija?\nTurizam, Vesti / April 14, 2022 April 14, 2022\nPrema izveštaju kompanije Henley and Partners koja od 2006. godine rangira pasoše 199 zemalja, Japan i Singapur se nalaze na vrhu liste najmoćnijih pasoša u 2022. godini, Slovenija je na desetom mestu\nZatvaranje vazdušnog prostora zbog krize u Ukrajini i otvaranje granica za ukrajinske izbeglice počelo je uticati na globalna putovanja, pokazuju najnoviji podaci kompanije Henley and Partners.\nU izvešaju se napominje da se situacija između Rusije i Ukrajine pokazala kao strog podsetnik na promenjivost sveta, način na koji sukobi mogu dovesti do masovnog raseljavanja i koliko tačno nečiji pasoš može imati uticaja na nečiji položaj.\nNa vrhu liste se tradicionalno nalaze Japan i Singapur, dok se na dnu nalazi Afganistan, čiji dražavljani mogu pristuputovati u samo 26 zemalja sveta bez prethodnog izdavanja vize. Hrvatska se nalazi na 17. mestu, Crna Gora na 47. mestu, a Srbija se nalazi na 37. kao zemlja čiji državljani mogu putovati u 136 zemalja bez vize.\n← Turistički radnici u Austriji traže ukidanje 3G pravila\nProlećni odmor na planini →


Susret Srpske asocijacije menadžera | Moments of Luxury\nSusret Srpske asocijacije menadžera\nJuly 2, 2018 July 2, 2018 / Moments of Luxury\nSrpska asocijacija menadžera je za svoje članove i ugledne goste priredila 12. tradicionalni Junski susret menadžera, svečani događaj kojim SAM obeležava uspešno završenu prvu polovinu poslovne godine.\nKao i prethodnih godina, okupljanje je proteklo u dobrom raspoloženju i kvalitetnom poslovnom druženju.\nJunski susret su svojim prisustvom uveličali, mnogobrojni gosti iz sveta biznisa,\ndiplomatskog kora, međunarodnih organizacija, javnog života, medija, kao i predstavnici Vlade i državnih institucija.\nU prvom, zvaničnom delu, dobrodošlicu svim prisutnima je poželela predsednica SAM-a Stanka Pejanović, koja se osvrnula na rad asocijacije u prethodnih 6 meseci, posebno istakavši aktivnosti koje su bile usmerene kako na profesionalni razvoj i edukaciju menadžera, tako i na promociju najboljih poslovnih praksi i povezivanje menadžera. Od maja ove godine, predsednica je istakla da je SAM postao i punopravan član Evropske konfederacije menadžera (CEC European Managers).\nPunopravnim članstvom SAM je dobio jedinstvenu priliku da aktivno učestvuje u radu evropske organizacije koja ima više od milion članova širom Evrope.\nNa Junskom susretu prisustvovalo je oko 200 zvanica, a sam događaj je imao dobar publicitet i medijsku pokrivenost, kako TV, tako i štampanih medija, koji su afirmativno preneli vest o ovom skupu.\nSvi prisutni gosti izrazili su zadovoljstvo zbog odlične organizacije i atmosfere.\nSrpska asocijacija menadžera je obezbedila:\n Prisustvo delegacije Sponzora na gala koktelu Junskog susreta;\n Postavka brending u samom prostoru u vidu self standing displeja\n Promo aktivaciju na licu mesta kroz graviranje upaljača i animaciju hostesa\n Promo aktivaciju na licu mesta kroz popunjavanje aplikacije na tabletu\n← Kraljevsko venčanje\nCrveni Dior na West Etnology Fest-u →


Lavrov predložio Beograd kao mesto za održavanje razgovora Rusije i Ukrajine – Svet – Radio Sanja\nLavrov predložio Beograd kao mesto za održavanje razgovora Rusije i Ukrajine – Svet\nHome Sukob Ukrajine i Rusije\nin Sukob Ukrajine i Rusije, Svet\nRusija je spremna da razmotri susret sa Ukrajinom u drugim gradovima, na primer, u Beogradu, kazao je danas ministar spoljnih poslova Rusije Sergej Lavrov, prenosi ruski list izvestija.\nRusija će, kazao je, biti spremna da razmotri i druge gradove za pregovore sa Ukrajinom, uključujući Beograd.\n“Mesto sastanka mora biti prihvatljivo za oba tima. Održali smo tri runde razgovora “oči u oči” u Belorusiji, zatim je usledila pauza iz tehničkih razloga, bilo je teško direktno se sastati. Sada je postignut dogovor o sastanku u Istanbulu, on odražava geografsku tačku u pogledu koje su se poklopile mogućnosti obe strane.\nMada, ponavljam, mi ćemo, naravno, biti spremni da razmotrimo i druge lokacije, uključujući i Beograd“, rekao je Lavrov u obraćanju srpskim medijima.\nRanije tokom dana Dmitrij Peskov, portparol predsednika Ruske Federacije, rekao je da će pregovori ruske i ukrajinske delegacije u Istanbulu najverovatnije biti održani sutra 29. marta.\nPredsednici Rusije i Turske Vladimir Putin i Redžep Tajip Erdogan dogovorili su se 27. marta da održe sledeći sastanak ruske i ukrajinske delegacije u Istanbulu. Istog dana, šef ruske delegacije Vladimir Medinski najavio je da će četvrta runda pregovora biti održana od 29. do 30. marta.\nStrane su već održale tri sastanka “oči u oči” u Belorusiji. Posle rezultata treće faze pregovora, Medinski je primetio da nije bilo moguće potpisati nijedan dokument. Međutim, tokom jednog od sastanaka diplomate su se dogovorile oko organizacije humanitarnih koridora.\nTrenutno se nastavljaju pregovori između strana putem video veze.


DODIK REKAO VUČIĆU: SRBI I HRVATI SU UGROŽENI OD BOŠNJAKA, KATALONIJA - "ZANIMLJIV SLUČAJ" — Bosnjaci.Net\nDODIK REKAO VUČIĆU: SRBI I HRVATI SU UGROŽENI OD BOŠNJAKA, KATALONIJA - "ZANIMLJIV SLUČAJ"\nObjavljeno: 29. October 2017. 15:10:55\nPredsjednik Srbije Aleksandar Vučić izjavio je danas da se nada da će do kraja godine biti ustanovljena granica između Srbije i Bosne i Hercegovine, ljavlja Anadolu Agency.\nVučić je na zajedničkoj konferenciji sa predsjednikom RS Miloradom Dodikom u Beogradu, rekao da je komisija iz Srbije počela da radi na utvrđivanju granica između dveju država.\nVučić je rekao da je sa Dodikom razgovarao o deklaraciji za očuvanje srpskog kulturnog identiteta, dok je Dodik je kazao da bi polovinom novembra trebalo da bude završen prvi nacrt tog dokumenta.\nVučić je kazao da je zamolio Dodika "da svojim autoritetom" učini sve što može da Bosna i Hercegovina ubrza svoj evropski put.\nOn je dodao da će Srbija nastaviti da podržava Republiku Srpsku i da je zainteresovana za izgradnju autoputeva i povezivanje sa Bosnom i Hercegovinom.\n"Mi smo zainteresovani i za autoput koji bi išao preko Višegrada. Srbija je za to zainteresovana, jer bismo time uspeli da spojimo Srbe sa Sarajevom, ali i Bošnjake iz Srbije sa Sarajevom, ali i sa Beogradom", rekao je Vučić.\nDva naroda trpe marginalizaciju Bošnjaka\nDodik je rekao da razumije i podržava ulogu koju Vučić i Srbija "igraju po pitanju stabilnosti i bezbednosti u regionu" i da je upoznao Vučića sa sve gorom unutrašnjom situacijom u Bosni i Hercegovini i time da su Srbi i Hrvati ugroženi.\n"Dva naroda trpe marginalizaciju Bošnjaka i međunarodnih faktora, koji podržavaju bošnjačku ideju o unitarnoj državi", rekao je Dodik i dodao da je situacija opterećena problemima.\nDodik je dodao da je Bosna i Hercegovina teško održiva zemlja, jer domaći akteri nikada nisu imali priliku da naprave "bazični dogovor", već da su to radili stranci.\n"Na diplomatskom nivou traži se razgovor u Bosni i Hercegovini. Taj dijalog je nemoguć, jer je sve u rukama međunarodnog faktora. Važno mi je da javnost zna, da smo u pokušaju da napravimo održive institucije bili suočeni sa međunarodnim faktorom, koji je protiv srpskih interesa", rekao je Dodik i dodao da on želi dijalog, ali nije spreman da napusti nijedan svoj bazični stav.\nOn je dodao da je od Vučića zatražio da zajedno načine napor kako bi Visoki predstavnik napisao izvještaj i dostavio ga potpisnicima i garantima Dejtonskog sporazuma.\nVučić je ponovio da Srbija podržava teritorijalni integritet Bosne i Hercegovine, da želi dobre odnose sa tom susjednom zemljom, ali da voli RS.\nSrbija neće učestvovati u stvaranju Vojske Kosova\nPredsednik Srbije, Aleksandar Vučić izjavio je danas da Srbija ne može da učestvuje u stvaranju Vojske Kosova.\n"Srbija ne može da učestvuje u stvaranju kosovske vojske. Vidio sam kako su neki pokušali da nas ubijede kako je to moguće. O tome razgovaraju predstavnici Srpske liste, ali ne vidim da je to moguće", rekao je Vučić.\nVučić: Kosovo duplo gore od Katalonije\nPredsjednik Srbije, Aleksandar Vučić rekao je da je slučaj Kosova duplo gori od Katalonije i da zna da je svakom Srbinu teško "bučno licemjerje o poštovanju teritorijalnog integriteta" Španije.\nOn je ocijenio da je razlika između slučaja Katalonije i Kosova to što je u Kataloniji "protivpravno, ali u skladu sa načelom prava na samoopredjeljenje" nekakav referendum proveden, dok to na Kosovu nije bio slučaj.\n"U Kataloniji je mir, a ovdje ste došli do toga jer ste provodili agresiju nad jednom suverenom zemljom", rekao je Vučić.\nDodik: Katalonija je "zanimljiv slučaj"\nPredsjednik RS Milorad Dodik rekao je danas da je, kao čovjek, zainteresovan da se u Španiji, po pitanju Katalonije, održi mir.\nOn je kazao da situaciju po pitanju Katalonije vidi kao "zanimljiv slučaj".\n"Zanimljiv slučaj. Neko se trese zbog toga, ja sam miran. Neki su rekli da na Kosovu može i da se to nigdje neće desiti, a sad kad je mečka zaigrala na njihovim vratima, ne znaju šta će... Tu se vidi nedosljednost, na jednom mjestu može, na drugom ne može, na trećem će opet moći", rekao je Dodik.


autor: VANREDNO 10. jula 2018.11:07 10. jula 2018.\nKorisnici, koji su raskidali ugovore sa operaterima, iz bilo kog razloga, do sada su morali da plate preostale rate iako im usluge nisu isporučene. Tako se dešavalo da je neko, ko je posle dva meseca od potpisivanja dvogodišnjeg ugovora, odlučio da promeni operatera, bio u obavezi da plati čak 22 preostale mesečne pretplate. Osim što su na ovaj način korisnici praktično kažnjavani, operateri su pokušavali tako da ih vežu za sebe – piše današnja Politika.\nU praksi bi to značilo da ako građanin npr. zaključi ugovor o korišćenju interneta na 24 meseca i koristi ovu uslugu samo 4 meseca pa isti raskine, ima obavezu da nadoknadi preostalih 20 pretplata iako uslugu više ne koristi – objašnjava nam Borivoje Đorđević iz Narodnog parlamenta.\nTagged with: operateri raskid ugovori


Beograd i Priština potpisali sporazume o saobraćajnoj povezanosti | Restart Magazin\nBeograd i Priština potpisali sporazume o saobraćajnoj povezanosti\n15/02/2020 15/02/2020 Urednik\nPredstavnici Srbije i Kosova potpisali su danas u Minhenu sporazume koji treba da dovedu do obnavljanja željezničke veze i izgradnje auto-puta Beograd-Priština, objavljeno je na Instagram nalogu predsjednika Srbije Aleksandra Vučića.\n“Predsjednik Vučić prisustvovao je danas u Minhenu potpisivanju izjave o namjerama za uspostavljanje željezničkog koridora Beograd-Priština i izjave o namjeri za završetak izgradnje auto-puta Beograd-Priština”, navodi se na nalogu “buducnostsrbijeav”.\nKako se navodi, Vučić je poslije potpisivanja rekao da je “to veoma važno zbog Srba koji žive u Gračanici, Kosovskom pomoravlju i Sirinićkoj župi”.\nIzjave o namjerama u ime Srbije potpisao je direktor Kancelarije Vlade Srbije za Kosovo i Metohiju Marko Đurić, u prisustvu Vučića, predsjednika Kosova Hašima Tačija, specijalnog izaslanika predsjednika SAD za pregovore Srbije i Kosova Ričarda Grenela i američkog ambasadora u Beogradu Entonija Godfrija.\nAmbasada SAD u Berlinu objavila je na Tviteru da je Grenel “otvorio Minhensku bezbjednosnu konferenciju istorijskim potpisivanjem sporazuma o željeznici i auto-putu između Srbije i Kosova, posle prošlomjesečnog sporazuma o obnovi direktnih letova između Beograda i Prištine”.\n“Ono što smo uradili, jeste da smo dogovorili način da otvorimo željeznice i auto-puteve. Kao što znate, već smo dogovorili avio liniju između Beograda i Prištine, tako da su ovo dva nova dogovora”, rekao je Grenel poslije potpisivanja sporazuma, prenosi Radio Slobodna Evropa (RSE).\nGrenel, izaslanik predsjednika SAD Donalda Trampa, ponovio je da “pokušava da se što je više moguće fokusira na ekonomski razvoj i na otvaranje novih radnih mjesta”.\n“Moram da kažem da su oba predsjednika, od samog početka, saglasna da na tome treba da bude fokus. Zahvalan sam da smo uspjeli da stignemo do ove tačke”, naveo je Grenel.\nTači je rekao da je postizanje konačnog sporazuma sa Srbijom moguće u toku ove godine.\n“Kosovo vjeruje u liderstvo predsjednika Trampa i njegove administracije. Vjerujemo da je moguće da u toku ove godine bude postignut konačni mirovni sporazum Kosova i Srbije”, kazao je Tači.\nOn je naveo da je današnji sporazum o željeznicama i auto-putu “najbolja poruka da će u regionu biti mira, ekonomskog razvoja i novih radnih mjesta, i to ne samo na Kosovu i Srbiji, već u cijelom Zapadnom Balkanu”, prenosi RSE.\nDanašnje potpisivanje sporazuma uslijedilo je pošto su predstavnici Srbije i Kosova 20. januara u Berlinu potpisali izjavu o namjerama za obnovu letova između Beograda i Prištine, sa kompanijom Lufthanza.\nTo je bio prvi dogovor Kosova i Srbije poslije 14 mjeseci, pošto je dijalog o normalizaciji odnosa dvije strane uz posredstvo EU blokiran od novembra 2018. godine kada je Kosovo uvelo takse od 100 odsto na proizvode iz Srbije i BiH.\n← Bekim Fehmiju razbio komunističku zavesu i uspeo da snima u inostranstvu\n“Dijalog između Beograda i Prištine je jedino rešenje” →\nDa li je Renci nadmudrio italijansku političku scenu?\n09/10/2019 09/10/2019 Urednik\nLuksemburg se istakao sa porastom zaraženih, ali Šveđani i Hrvati imaju više razloga za brigu\nMakron: Radićemo na izgradnji Evrope koja će biti manje zavisna od Kine i SAD-a\n15/06/2020 15/06/2020 Urednik